# 经典大寒的诗歌

来源：网络 作者：雨声轻语 更新时间：2024-07-11

*本文是为您搜集的经典大寒的诗歌，欢迎大家阅读与评价！　　篇一　　《大寒吟》宋•邵雍　　旧雪未及消，新雪又拥户。阶前冻银床，檐头冰钟乳。　　清日无光辉，烈风正号怒。人口各有舌，言语不能吐。　　《元沙院》宋•曾巩　　升山南下一峰高，上尽层轩未厌...*

本文是为您搜集的经典大寒的诗歌，欢迎大家阅读与评价！

　　篇一

　　《大寒吟》宋•邵雍

　　旧雪未及消，新雪又拥户。阶前冻银床，檐头冰钟乳。

　　清日无光辉，烈风正号怒。人口各有舌，言语不能吐。

　　《元沙院》宋•曾巩

　　升山南下一峰高，上尽层轩未厌劳。际海烟云常惨淡，大寒松竹更萧\*。

　　经台日永销香篆，谈席风生落麈毛。我亦有心从自得，琉璃瓶水照秋毫。

　　《回次妫川大寒》宋•郑獬

　　地风如狂兕，来自黑山旁。坤维欲倾动，冷日青无光。

　　飞沙击我面，积雪沾我裳。岂无玉壶酒，饮之冰满肠。

　　鸟兽不留迹，我行安可当。云中本汉土，几年非我疆。

　　元气遂隳裂，老阴独盛强。东日拂沧海，此地埋寒霜。

　　况在穷腊后，堕指乃为常。安得天子泽，浩荡渐穷荒。

　　扫去妖氛俗，沐以楚兰汤。东风十万家，画楼春日长。

　　草踏锦靴缘，花入罗衣香。行人卷双袖，长歌归故乡。

　　《题浮光丘家山寺》宋•王之道

　　古寺钟鸣漏向残，马嘶人起束征鞍。曈曚半弄阴晴日，栗烈初迎小大寒。

　　溪水断流寒冻合，野田飞烧晓霜乾。嗟予老踏浮光路，陟岵怀亲眼欲酸。

　　篇二

　　《岁寒知松柏》宋•黄庭坚

　　松柏天生独，青青贯四时。心藏後凋节，岁有大寒知。

　　惨淡冰霜晚，轮囷涧壑姿。或容蝼蚁穴，未见斧斤迟。

　　摇落千秋静，婆娑万籁悲。郑公扶贞观，已不见封彝。

　　《大寒》南宋•陆游

　　大寒雪未消，闭户不能出，可怜切云冠，局此容膝室。

　　吾车适已悬，吾驭久罢叱，拂麈取一编，相对辄终日。

　　亡羊戒多岐，学道当致一，信能宗阙里，百氏端可黜。

　　为山傥勿休，会见高崒嵂。颓龄虽已迫，孺子有美质。

　　《示福孙井示喜曾》南宋•陆游

　　北商久不通，犁枣罕登盘;山舍惟有橘，琐细如弹丸，

　　此外则柿栗，收拾猿鸟残。虽无庞翁话，儿孙亦团栾。

　　今岁雨雪晚，岁莫始大寒，二稚乃可怜，不诉衣襦单。

　　地炉有微火，诵书到更阑。我老多感慨，赖汝差自宽。

　　《壮士吟次唐人韵》南宋•陆游

　　士厌贫贱思起家，富贵何在发已华。不如为国戍万里，大寒破肉风卷沙。

　　誓捐一死报天子，兜鍪如箕铠如水。男儿堕地射四方，安能山栖效园绮!塞云漠漠黄河深，凉州新城高十寻。风餐露宿宁非苦，且试平生铁石心。

　　篇三

　　《与同舍游净明是日大寒予独乘马诸公以盂浩然》宋•王之望

　　惨淡阴风暗广川，冲寒直到白云边。寒驴苦忆长安道，古寺深行小有天。

　　岘首诗人穷入画，孤山处士句堪传。疑君便是林君复，妙字清题故宛然。

　　《冬行买酒炭自随》宋•曾丰

　　大寒已过腊来时，万物那逃出入机。木叶随风无顾藉，溪流落石有依归。

　　炎官后殿排霜气，玉友前驱挫雪威。寄与来鸿不须怨，离乡作客未为非。

　　《用夹谷子括吴山晚眺韵十首》宋•方回

　　极目无穷六合宽，仰天如以浑仪观。日躔箕斗逢长至，月宿奎娄届大寒。

　　肘后方多难却老，杯中物到莫留残。来年七十身犹健，容膝归欤亦易安。

　　《游慈云》宋•陈著

　　老怀不与世情更，才说閒行兴翼然。微湿易乾沙软路，大寒却暖雪晴天。

　　未曾到寺香先妙，底用寻梅山自妍。笑问松边人立石，汝知今日是何年。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！